CELEX: 62007CA0317
Language: et
Date: 2008-12-04 00:00:00
Title: Kohtuasi C-317/07: Euroopa Kohtu (teine koda) 4. detsembri 2008 . aasta otsus (Korkein hallinto-oikeus'e (Soome) eelotsusetaotlus) — Lahti Energia Oy (Direktiiv 2000/76/EÜ — Jäätmete põletamine — Puhastamine ja põletamine — Jäätmetest toodetud toorgaas — Jäätmete mõiste — Põletusrajatis — Koospõletusrajatis)

24.1.2009   
            
            
               ET
            
            
               Euroopa Liidu Teataja
            
            
               C 19/5
            
         Euroopa Kohtu (teine koda) 4. detsembri 2008. aasta otsus (Korkein hallinto-oikeus'e (Soome) eelotsusetaotlus) — Lahti Energia Oy
   (Kohtuasi C-317/07) (1)
   
   (Direktiiv 2000/76/EÜ - Jäätmete põletamine - Puhastamine ja põletamine - Jäätmetest toodetud toorgaas - Jäätmete mõiste - Põletusrajatis - Koospõletusrajatis)
   (2009/C 19/08)
   Kohtumenetluse keel: soome
   Eelotsusetaotluse esitanud kohus
   Korkein hallinto-oikeus
   Põhikohtuasja pool
   Lahti Energia Oy
   Kohtuasja ese
   Eelotsusetaotlus — Korkein hallinto-oikeus — Euroopa Parlamendi ja nõukogu 4. detsembri 2000. aasta direktiivi 2000/76/EÜ jäätmete põletamise kohta (EÜT L 332, lk 91; ELT eriväljaanne 15/05, lk 353) artikli 3 punktide 1, 4ja 5 tõlgendamine — Puhastamine ja põletamine (elektrijaama) aurukatlas — Jäätmete mõiste — Põletusrajatise mõiste ja koospõletusrajatise mõiste
   Resolutiivosa
   
               1.
            
            
               Euroopa Parlamendi ja nõukogu 4. detsembri 2000. aasta direktiivi 2000/76/EÜ jäätmete põletamise kohta artikli 3 punktis 1 määratletud mõiste „jäätmed” ei hõlma gaasilisi aineid.
            
         
               2.
            
            
               Direktiivi 2000/76 artikli 3 punktis 4 käsitletud mõiste „põletusrajatised” hõlmab mis tahes tehnilist üksust ja varustust, mida kasutatakse jäätmete soojustöötluseks tingimusel, et soojustöötlemisel saadavad ained seejärel põletatakse, ning selles osas ei kujuta põletusliini olemasolu endast kriteeriumi, mis on vajalik sellise määratluse andmiseks.
            
         
               3.
            
            
               Põhikohtuasjas kõne all olevatega sarnastel asjaoludel:
               
                           —
                        
                        
                           tuleb gaasistamisrajatis, mille otstarve on jäätmete soojustöötlemise abil gaasiliste toodete, konkreetsel juhul puhastatud gaasi tootmine, määratleda „koospõletusrajatisena” direktiivi 2000/76 artikli 3 punkti 5 tähenduses;
                        
                     
                           —
                        
                        
                           ei kuulu selle direktiivi kohaldamisalasse elektrijaam, mis kasutab gaasistamisrajatises jäätmete koospõletamise teel saadud puhastatud gaasi lisakütusena fossiilsete kütuste asemel, mida ta tootmisel enamasti kasutab.
                        
                     
         
      (1)  ELT C 211, 8.9.2007.